Էբիգեյլ Ուոշբերն

Էբիգեյլ Ուոշբերն (, ), ամերիկացի երգչուհի, բանջո նվագող։ Հանդես է գալիս և՛ որպես մենակատար, և՛ Uncle Earl ու Sparrow Quartet խմբերի հետ, փորձարարական The Wu Force խմբի հետ, «Béla Fleck» դուետով հանդես է գալիս ամուսնու հետ։

Կենսագրություն 
Ուոշբերնը ծնվել է Իլինոյս նահանգի Էվանստոն քաղաքում։ Մանկությունն ու պատանեկությունն անցել են Վաշինգտոնի արվարձաններում։ Ավագ դպրոցն ավարտել է Մինեսոտայում, այնուհետև սովորել է Կոլորադոյի արվեստի քոլեջում։ Միդլբերի քոլեջի արագացված դասընթացների ժամանակ ուսանել է չինարեն։ Այնուհետև որոշ ժամանակ ապրել է Չինաստանում՝ նպատակ ունենալով դառնալ իրավաբան (առաջին անգամ այս երկիր այցելել է 1996 թվականին)։ Երեք տարի Վերմոնտում ապրելուց հետո, նախքան Չինաստանում հաստատվելը, ճամփորդել է հարավ, Բառե կենտրոնում ուսումնասիրել բուդդիզմ, հինգ օր զբաղվել մեդիտացիայով։ Այս կենտրոնից հեռացել է երաժշտական կարիերա սկսելու նախաձեռնությամբ և ձայնագրման գործարքի առաջարկ է ստացել Նեշվիլում։

Uncle Earl 
Թենեսիի նահանգում Էբիգեյլը հանդիպել է Uncle Earl-ի հիմնադիր անդամներից մեկին՝ KC Groves (Կատերին Գրովսին) և շուրջ 5 տարի շրջագայել է խմբի հետ։ «all G'earl» խումբը Rounder Records ձայնագրման լեյբլով թողարկել է երկու ձայնասկավառակ՝ She Waits for the Night (2005) և Waterloo, TN (2007), ռեժիսոր՝ Ջոն Պոլ Ջոնս Լեդ Զեփելին խմբից։

Song of the Traveling Daughter 
Էբիգեյլը "Rockabye Dixie" երգի կատարմամբ մասնակցել է MerleFest-ի (բլուգրաս երաժշտական փառատոն Հյուսիսային Կարոլինայում) երգի մրցույթին՝ արժանանալով 2-րդ մրցանակի և Nettwerk ձայնագրման լեյբլի ուշադրությանը։

Նրա առաջին սոլո ալբոմը՝ Song of the Traveling Daughter (Ճամփորդող դստեր երգը), արտադրվել է Béla Fleck-ի կողմից, թավջութակահար՝ Բեն Սոլի, կիթառահար՝ Ջորդան Մքքոնել, The Duhks կանադական ավանդական և սոուլ երաժշտական խումբ։

Sparrow Quartet

2005 թվականին Էբիգեյլը Sparrow Quartet խմբի հետ վերադառնում է Չինաստան։ Խմբի կազմում էին Սոլին, Ֆլեքը, Գրեմմի մրցանակակիր ֆիդլեր Քեյսի Դրիսեն։ Խումբը ձայնագրել է «Abigail Washburn The Sparrow Quartet» մինի ալբոմը։ Իր հաջորդ երկու երգերը Էբիգեյլը ձայնագրել է Sparrow Quartet խմբի հետ մանդարին չինարենով, որը նա սովորել էր Չինաստանում ապրելու տարիներին։

Ակտիվիզմ 
Էբիգեյլը 24 այլ նորարար և ստեղծագործ մտածողների հետ միասին հանդես է եկել որպես TED բանախոս և 2012 թվականի TED համաժողովի ժամանակ Լոնգ Բիչում հանդես է եկել երաժշտության միջոցով ԱՄՆ-Չինաստան հարաբերությունների հաստատման մասին ելույթով։
2013 թվականի նոյեմբերի 19-ին Էբիգեյլը պաշտոնապես համարվել է Վանդերբիլտ համալսարանի ԱՄՆ-Չինաստան կենտրոնի առաջին անդամը իր կատարած՝ Չինաստանում որպես ամերիկյան մշակույթի դեսպան աշխատանքի և Վանդերբիլտ համալսարանի ԱՄՆ-Չինաստան կենտրոնին իր խանդավառ և պատրաստակամ վերաբերմունքի համար։

Անձնական կյանք 
Էբիգեյլ Ուոշբերն ամուսնացել է բանջո նվագող Բելա Ֆլեքի հետ։ Առաջին անգամ ամուսնուն հանդիպել է Նեշվիլում, պարային հրապարակում, որտեղ Ֆլեքը նվագում էր, իսկ Էբիգեյլը՝ պարում։ 2007 թվականի օգոստոսին Էբիգեյլը «պաշտոնապես» Ֆլեքի ընկերուհին էր։ 2010 թվականի փետրվարին զույգն ամուսնացել է, 2013 թվականի մայիսի 19-ին ծնվել է նրանց որդին։

Բելա Ֆլեք և Էբիգեյլ Ուոշբերն 
2013 թվականի մայիսին՝ որդու ծննդից հետո, Էբիգեյլի կարիերայում սկսվել է նոր ժամանակաշրջան։ Ընտանիքը միասնական պահելու համար Բելա Ֆլեք և Էբիգեյլ Ուոշբերն զույգը սկսել է հանդես գալ դուետով, ինչպես նաև իրենց շրջայցերի ժամանակացույցը կազմում էին կրկին դուետով։ Մեկ տարի անց նրանք Rounder Records-ում թողարկում են իրենց դուո ալբոմը, որն ընդգրկում էր բանջոով իրենց կատարումները։ Billboard Bluegrass-ում ալբոմն զբաղեցրել է #1 հորիզոնականը։

Դիսկոգրաֆիա

Ծանոթագրություններ 

Ամերիկացի երգչուհիներ
Ամերիկացի երաժիշտներ
21-րդ դարի ամերիկացի երգիչներ